ΓΡΑΠΤΗ ΕΡΩΤΗΣΗ E-4039/00

υποβολή: Hanja Maij-Weggen (PPE-DE) προς την Επιτροπή

(21 Δεκεμβρίου 2000)

Θέμα: Η Siemens

Μπορούν να αναφέρουν οι κ.κ. Liikanen και Monti, μέλη της Επιτροπής, εάν έλαβαν την επιστολή του κ. Kerckhaert, Δημάρχου του Hengelo, σχετικά με το σχέδιο της Siemens να κλείσει τη θυγατρική της εταιρεία Demag Delaval στο Hengelo, προκειμένου να τη μεταφέρει στη Γερμανία, τούτο δε παρά το γεγονός ότι η επιχείρηση αυτή είναιγιής από οικονομική άποψη;

Αληθεύει το γεγονός ότι η μεταβίβαση των επιχειρήσεων Demag Delaval στη Siemens θα πρέπει ακόμη να εγκριθεί από την Ευρωπαϊκή Επιτροπή;

Κρίνει η Επιτροπή λογικό να μετατοπίσει τις επιχειρήσεις αμέσως μετά την μεταβίβασή τους συμπεριλαμβανομένης της περίπτωσης όπου δεν συντρέχουν οικονομικοί λόγοι αφ' ης στιγμής τίθεται σοβαρό πρόβλημα απώλειας θέσεων απασχόλησης;

Είναι διατεθειμένη η Επιτροπή να ερευνήσει εάν η Siemens τήρησε εν προκειμένω όλες τις νομοθετικές κοινοτικές διατάξεις περί διαβούλευσης με το προσωπικό και το επιχειρησιακό συμβούλιο, έχονταςπόψη ότι διακυβεύεται η ύπαρξη 700 θέσεων απασχόλησης;

Έχει ήδη απαντήσει η Επιτροπή στην επιστολή του Δημάρχου του Hengelo, και αν όχι εντός ποιας προθεσμίας προτίθεται να απαντήσει;

Απάντηση του κ. Monti εξ ονόματος της Επιτροπής

(28 Φεβρουαρίου 2001)

Ο αρμόδιος για τον ανταγωνισμό και τις επιχειρήσεις επίτροπος έλαβε την επιστολή.

Η απόφαση στηνπόθεση συγκέντρωσης Comp./M.2224 Siemens/Demag Krauss Maffei, που αφορά επίσης την Demag Delaval Werke, εγκρίθηκε από την Επιτροπή στις 20 Δεκεμβρίου 2000.

Στο πλαίσιο του ελέγχου των συγκεντρώσεων, η Επιτροπή δεν έχει την αρμοδιότητα να ελέγχει τις οικονομικές αποφάσεις των επιχειρήσεων σε θέματα μετεγκατάστασης.

Η Επιτροπή δεν διαθέτει περαιτέρω πληροφορίες για τα γεγονότα επί των οποίων στηρίζονται οι ισχυρισμοί του αξιότιμου μέλους του Ευρωπαϊκού Κοινοβουλίου και δεν είναι κατά συνέπεια σε θέση να προβεί σε οριστική αξιολόγηση του κατά πόσονφίσταται περίπτωση παράβασης του κοινοτικού δικαίου.

Δεδομένου ότι η Γερμανία και οι Κάτω Χώρες έχουν καταλλήλως ενσωματώσει στις εθνικές τους νομοθεσίες τις διατάξεις των σχετικών οδηγιών(1), η Επιτροπή επιθυμεί ναπογραμμίσει ότι τα ζητήματα που ενδεχομένως προκύπτουν στο συγκεκριμένο τομέα αφορούν σε πρώτη φάση τις εθνικές διαδικασίες που διέπουν τις εργασιακές σχέσεις και/ή τα εθνικά δικαστήρια.

Η επιστολή του δημάρχου του Hengelo απαντήθηκε στις 10 Ιανουαρίου 2001 από τη Γενική Διεύθυνση Ανταγωνισμού. Ανάλογη απάντηση προετοιμάζεται και από τη Γενική Διεύθυνση για τις επιχειρήσεις.

(1) Οδηγία 98/59/ΕΚ του Συμβουλίου της 20 Ιουνίου 1998 για την προσέγγιση των νομοθεσιών των κρατών μελών που αφορούν τις ομαδικές απολύσεις ΕΕ L 225 της 12.8.1998" οδηγία 77/187/ΕΟΚ του Συμβουλίου της 14 Φεβρουαρίου 1977 περί προσεγγίσεως των νομοθεσιών των κρατών μελών των σχετικών με τη διαφύλαξη των δικαιωμάτων των εργαζομένων σε περίπτωση μεταβιβάσεων επιχειρήσεων, επιχειρηματικών δραστηριοτήτων ή τμημάτων αυτών ΕΕ L 161 της 5.3.1977" οδηγία 94/45/ΕΚ του Συμβουλίου της 22 Σεπτεμβρίου 1994 για τη δημιουργία ενός ευρωπαϊκού συμβουλίου εργασίας ή μιας διαδικασίας σε κοινοτικής κλίμακας επιχειρήσεις και κοινοτικής κλίμακας ομίλους επιχειρήσεων με σκοπό την ενημέρωση και τη διαβούλευση με τους εργαζομένους ΕΕ L 254 της 30.9.1994.